《赠程舍人近侍入闽》
宋代·杨时

路公溪上鹤发翁，眼光照日颜如童。厖眉垂鬓有仙骨，骈集五福天所钟。

螭头暂辍三长手，杖节扶舆入闽峤。弧南一夜晶辉浮，海隅草木俱荣耀。

朱金拜后古所稀，绣绂全胜衣綵衣。玉觞荐寿须珍奇，更待蟠桃结子时。

作者简介：（1053—1135）南剑州将乐人，字中立，号龟山。神宗熙宁九年进士。调官不赴。先后师事程颢、程颐，杜门不仕十年。历知浏阳、余杭、萧山，改荆州教授。金人攻汴京，坚论严为守备，除右谏议大夫；又反对割三镇以乞和，兼国子监祭酒。指斥蔡京蠹国害民，力辟王安石之学。高宗立，除工部侍郎。以龙图阁直学士致仕，专事著述讲学。卒谥文靖。与游酢、吕大临、谢良佐号为程门四先生，又与罗从彦、李侗等同列南剑三先生。其学术后被奉为程氏正宗。有《二程粹言》、《龟山先生语录》、《龟山集》。